b'\n_START_ARTICLE_\nBurek\n_START_PARAGRAPH_\nBurek ali B\xc3\xb6rek je jed, ki izvira iz tur\xc5\xa1ke kulinarike, vendar je zelo priljubljena v mnogih dr\xc5\xbeavah balkanske regije (\xc5\xa1e posebej v Sloveniji, Makedoniji, \xc4\x8crni gori, Hrva\xc5\xa1ki, Srbiji, ter Bosni in Hercegovini), katere priljubljenost se je najverjetneje raz\xc5\xa1irila v obdobju Otomanskega imperija. V Izraelu je ta jed tudi razmeroma priljubljena pod imenom burekas ali tur\xc5\xa1ki burekas. Jed je narejena iz vle\xc4\x8denega testa, in je napolnjena z mesom mesom (obi\xc4\x8dajno govedina, nikoli svinjina) ter za\xc4\x8dinjena s \xc4\x8debulo soljo in poprom. _NEWLINE_B\xc3\xb6rek je tur\xc5\xa1ka beseda, medtem ko jedi v Albaniji pravijo byrek. V ostalih balkanskih dr\xc5\xbeavah (predvsem biv\xc5\xa1ih jugoslovanskih) se jed imenuje burek, kar izhaja iz tur\xc5\xa1ke besed b\xc3\xb6rek, ki bi prav lahko izhajala iz perzijske b\xc3\xbcrek ali pa je vendarle izvirna tur\xc5\xa1ka beseda iz korena Bur-, kar pomeni zaviti oz. zavijati._NEWLINE_Obstajajo tudi jedi enakega izgleda pite, ki so najbolj pogosto napolnjene s sirom (obi\xc4\x8dajno skuta sir), , krompirjem (obi\xc4\x8dajno kosi krompirja), ali zelenjavo (obi\xc4\x8dajno \xc5\xa1pina\xc4\x8da) in jim v dr\xc5\xbeavah biv\xc5\xa1e Jugoslavije z izjemo Bosne in Hercegovine, re\xc4\x8dejo tudi sirov burek, burek s sirom, burek s krompirjem...Na teh trgih so se razvili razli\xc4\x8dni dodatni "okusi", kot npr. "pizza", \xc4\x8dokolada, kranjska klobasa ali burger...'